Վերադառնալով Կովկասի ռուսական առաջին գրաւման օրերուն, այսպէս կամ այնպէս իսլամացած կովկասեան ժողովուրդներ բուռն կռիւներ մղեցին, իրենց անկախութիւնը չկորսնցնելու սիրոյն: Որքան ալ հակասական թուայ, այդ ժամանակ, վրաց ժողովուրդի մեծ մասը եւ վրաց պետութիւնը կը գտնուէր ռուսասիրութեան հանգրուանին մէջ: Ռուսերը պիտի գային, եւ փրկէին արեւելքի քրիստոնեայ վրացիները եւ հայերը մահմեդական բռնատիրութենէն..